CELEX: 32007R1300
Language: da
Date: 2007-11-06 00:00:00
Title: Kommissionens forordning (EF) nr. 1300/2007 af 6. november 2007 om ændring af forordning (EF) nr. 1622/2000 om visse gennemførelsesbestemmelser til Rådets forordning (EF) nr. 1493/1999 om den fælles markedsordning for vin, og om en EF-kodeks for ønologiske fremgangsmåder og behandlingsmetoder

7.11.2007   
            
            
               DA
            
            
               Den Europæiske Unions Tidende
            
            
               L 289/8
            
         
      KOMMISSIONENS FORORDNING (EF) Nr. 1300/2007
   af 6. november 2007
   om ændring af forordning (EF) nr. 1622/2000 om visse gennemførelsesbestemmelser til Rådets forordning (EF) nr. 1493/1999 om den fælles markedsordning for vin, og om en EF-kodeks for ønologiske fremgangsmåder og behandlingsmetoder
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 46, stk. 1, og
   ud fra følgende betragtninger:
   
               (1)
            
            
               Ifølge afsnit B, punkt 3, i bilag V til forordning (EF) nr. 1493/1999 er det muligt at fravige bestemmelserne om det totale maksimumsindhold af flygtig syre for visse vinkategorier.
            
         
               (2)
            
            
               Ved Kommissionens forordning (EF) nr. 1622/2000 (2) er der fastsat visse gennemførelsesbestemmelser til forordning (EF) nr. 1493/1999 for så vidt angår det totale maksimumsindhold af flygtig syre i vin. Specielt fastsætter artikel 20, at de vine, for hvilke der gælder undtagelser, er angivet i bilag XIII til nævnte forordning.
            
         
               (3)
            
            
               Visse spanske khvbd samt den italienske kvbd Alto Adige, der er fremstillet med særlige metoder, og som har et totalt alkoholindhold udtrykt i volumen på over 13 % vol., har normalt et indhold af flygtig syre, der ligger over de grænser, der er fastsat i bilag V, del B, punkt 1, til forordning (EF) nr. 1493/1999, men dog, alt efter tilfældet, under 35 eller 40 milliækvivalenter/l. Disse vine bør derfor føjes til listen i bilag XIII til forordning (EF) nr. 1622/2000.
            
         
               (4)
            
            
               Forordning (EF) nr. 1622/2000 bør ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Vin —
            
         UDSTEDT FØLGENDE FORORDNING:
   Artikel 1
   Bilag XIII til forordning (EF) nr. 1622/2000 affattes som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. november 2007.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 179 af 14.7.1999, s. 1. Senest ændret ved forordning (EF) nr. 1791/2006 (EUT L 363 af 20.12.2006, s. 1).
   
      (2)  EFT L 194 af 31.7.2000, s. 1. Senest ændret ved forordning (EF) nr. 556/2007 (EUT L 132 af 24.5.2007, s. 3).
   
      BILAG
      I bilag XIII til forordning (EF) nr. 1622/2000 foretages følgende ændringer:
      
                  1)
               
               
                  Litra c) affattes således:
                  
                              »c)
                           
                           
                              
                                 for italienske vine til:
                              
                              
                                          i)
                                       
                                       
                                          25 milliækvivalenter/l for:
                                          
                                                      —
                                                   
                                                   
                                                      khvbd Marsala
                                                   
                                                
                                                      —
                                                   
                                                   
                                                      kvbd Moscato di Pantelleria naturale, Moscato di Pantelleria og Malvasia delle Lipari
                                                   
                                                
                                                      —
                                                   
                                                   
                                                      kvbd Colli orientali del Friuli efterfulgt af betegnelsen »Picolit«
                                                   
                                                
                                                      —
                                                   
                                                   
                                                      kvbd og khvbd, som opfylder betingelserne for at kunne betegnes som »vin santo«, »passito«, »liquoroso« og/eller »vendemmia tardiva«, undtagen kvbd, der er berettiget til oprindelsesbetegnelsen Alto Adige, og som betegnes »passito« og/eller »vendemmia tardiva«
                                                   
                                                
                                                      —
                                                   
                                                   
                                                      bordvine med geogragiske betegnelser, som opfylder betingelserne for at kunne betegnes som »vin santo«, »passito«, »liquoroso« og/eller »vendemmia tardiva«
                                                   
                                                
                                                      —
                                                   
                                                   
                                                      bordvine, der er fremstillet af sorten »Vernaccia di Oristano B« høstet på Sardinien, og som opfylder betingelserne for at kunne betegnes som »Vernaccia di Sardegna«
                                                   
                                                
                                    
                                          ii)
                                       
                                       
                                          40 milliækvivalenter/l for kvbd, der er berettiget til oprindelsesbetegnelsen Alto Adige, og som betegnes »passito« og/eller »vendemmia tardiva««
                                       
                                    
                        
            
                  2)
               
               
                  Litra f) affattes således:
                  
                              »f)
                           
                           
                              
                                 for vine med oprindelse i Spanien til:
                              
                              
                                          i)
                                       
                                       
                                          25 milliækvivalenter/l for kvbd, som opfylder betingelserne for at kunne betegnes som »vendimia tardía«
                                       
                                    
                                          ii)
                                       
                                       
                                          35 milliækvivalenter/l for:
                                          
                                                      —
                                                   
                                                   
                                                      kvbd af overmodne druer, der er berettiget til oprindelsesbetegnelsen Ribeiro
                                                   
                                                
                                                      —
                                                   
                                                   
                                                      khvbd, der betegnes som »generoso« eller »generoso de licor«, og som er berettiget til oprindelsesbetegnelsen Condado de Huelva, Jerez-Xerez-Sherry, Manzanilla-Sanlúcar de Barrameda, Málaga og Montilla-Moriles«.